ໄຂງານວາງສະແດງຮູບຖ່າຍແລະຮູບເງົາສາລະຄະດີ-ເອກະສານໃນປະຊາຄົມອາຊຽນຢູ່ເຫ້ວ
ຜູ້ຊົມຮູບຖ່າຍໃນງານວາງສະແດງ
(ພາບ: vietnamnet.vn)
ສູນສື່ມວນຊົນ ແລະ ຮ່ວມມືສື່ສານສາກົນ, ກະຊວງຖະແຫຼງຂ່າວ ແລະ ສື່ສານ ສົມທົບກັບແຂວງ ເທື່ອທຽນ ເຫ້ວ ຫາກໍ່ໄຂງານວາງສະແດງຮູບຖ່າຍແລະຮູບເງົາ ສາລະຄະດີ-ເອກະສານ ໃນປະຊາຄົມ ອາຊຽນ ຢູ່ ຫວຽດນາມ. ງານວາງສະແດງໄດ້ແນະນຳຮູບຖ່າຍ ແລະຮູບເງົາສາລະຄະດີ ເອກະສານເກືອບ 60 ຢ່າງທີ່ໄດ້ຮັບລາງວັນ ແລະ ເຂົ້າຮອບແຂ່ງຂັນຊະນະເລີດໃນງານມະໂຫລານສາກົນຮູບຖ່າຍ ແລະ ຮູບເງົາສາລະຄະດີ - ເອກະສານກ່ຽວກັບສິ່ງແວດລ້ອມ ແລະ ການປ່ຽນແປງຂອງດິນຟ້າອາກາດໃນປະຊາຄົມ ອາຊຽນ ປີ 2013, ງານມະໂຫລານຮູບຖ່າຍ - ສາລະຄະດີ ແລະ ເອກະສານກ່ຽວກັບບັນດາເຜົ່າໃນປະຊາຄົມ ອາຊຽນ ປີ 2015 ໂດຍກະຊວງຖະແຫຼງຂ່າວ ແລະ ສື່ສານຈັດຕັ້ງ. ບັນດາບົດປະພັນທີ່ນຳມາວາງສະແດງໄດ້ສ່ອງແສງຄວາມງາມຂອງປະເທດຊາດ, ປະຊາຊົນບັນດາປະເທດ ອາຊຽນ, ວັດທະນະທຳທ່ີເປັນມູນເຊື້ອຂອງບັນດາປະເທດ ອາຊຽນ, ປົກປັກຮັກສາສິ່ງແວດລ້ອມ, ຕ້ານການປ່ຽນແປງຂອງດິນຟ້າອາກາດ, ບັນດາເຜົ່າໃນປະຊາຄົມບັນດາປະເທດ ອາຊຽນ… ງານວາງສະແດງຈະຖືກອັດລົງໃນວັນທີ 30/7.
(ແຫຼ່ງຄັດຈາກ VOV)